双调・沉醉东风秋夜旅思
作者：张可久
朝代：元

paragraphs: 二十五点秋更鼓声，千三百里水馆邮程。
青山去路长，红树西风冷。
百年人半纸虚名，得似璩源阁上僧，午睡足梅窗日影。
气球元气初包混沌，皮囊自喜囫囵。
闲田地著此身，绝世虑萦方寸。
圆满也不也烦人，一脚腾空上紫云，强似向红尘乱滚。
琼珠台琪树暖青山鹧鸪，石床平红锦氍毹。
云间萼绿华，梅下蓬莱屦。
倚高寒满身香露，相伴仙人倒玉壶，月明夜瑶琴一曲。